62019CJ0276_INF
2020 m. gegužės 14 d. Teisingumo Teismo (pirmoji kolegija) sprendimas
Komisija / Jungtinė Karalystė (PVM – Terminuotoms vertybinių popierių rinkoms taikoma tvarka)
(Byla C-276/19) (
1
)
„Valstybės įsipareigojimų neįvykdymas – Pridėtinės vertės mokesčio (PVM) bendra sistema – Direktyva 2006/112/EB – Nukrypti leidžiančios nuostatos – Supaprastinimo priemonės ir mokesčių vengimo ar sukčiavimo prevencijos priemonės – 395 straipsnio 2 dalis – Valstybių narių pareiga pranešti Europos Komisijai apie specialias priemones, skirtas supaprastinti PVM rinkimą – Esminis priemonės, apie kurią buvo iš pradžių pranešta, pakeitimas“
1.
Ieškinys dėl įsipareigojimų neįvykdymo – Ginčo dalykas – Nustatymas per ikiteisminę procedūrą – Patikslinimas, atsižvelgiant į Sąjungos teisės pakeitimus – Leistinumas – Sąlygos
(SESV 258 straipsnis)
(žr. 39 punktą)
2.
Mokesčių teisės aktų suderinimas – Bendra pridėtinės vertės mokesčio sistema – Apmokestinamoji vertė – Nukrypstančios nacionalinės priemonės – Minėto mokesčio surinkimo supaprastinimo priemonė – Esminis priemonės, apie kurią iš pradžių buvo pranešta, pakeitimas – Pakeitimas, sudarantis naują specialią, nukrypti leidžiančią priemonę – Pareiga pranešti Komisijai, siekiant gauti Tarybos patvirtinimą – Nesilaikymas – Įsipareigojimų neįvykdymas
(Tarybos direktyvos 2006/112 395 straipsnio 2 dalis)
(žr. 50–53, 57 punktus ir rezoliucinės dalies 1 punktą)
Rezoliucinė dalis
1.
Priėmusi naujas supaprastinimo priemones, kuriomis išplečiamas nulinio tarifo taikymas ir nustatoma išimtis įprastos pareigos vesti pridėtinės vertės mokesčio registrą, numatytos Value Added Tax (Terminal Markets) Order 1973 [1973 m. įsakymas dėl pridėtinės vertės mokesčio (terminuotos vertybinių popierių rinkos)], iš dalies pakeistame Value Added Tax (Terminal Markets) (Amendment) Order 1975 [1975 m. pakeitimo įsakymas dėl pridėtinės vertės mokesčio (terminuotos vertybinių popierių rinkos)], ir apie tai nepranešusi Europos Komisijai, kad gautų Europos Sąjungos Tarybos leidimą, Jungtinė Didžiosios Britanijos ir Šiaurės Airijos Karalystė neįvykdė įsipareigojimų pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 395 straipsnio 2 dalį.
2.
Priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
(
1
)	OL C 206, 2019 6 17.